Folketing
2006-04-26

Vi kan selvfølgelig godt gå tilbage i protokollen, men jeg tror ikke, jeg har brugt udtrykket afgørende. Og hvis jeg har brugt det, så er det ikke i den betydning, at de skulle have flertal i bestyrelsen. Når jeg har problematiseret spørgsmålet om paritetskravet eller -princippet, som der afviges fra – jeg tror, det er det, der spørges til her – så er det jo ud fra den betragtning, at jeg mener, det er vigtigt, at arbejdsmarkedets parter er repræsenteret i bestyrelsen for at sikre, at der selvfølgelig er en kontakt til verden omkring bestyrelsen. Men jeg mener, at der er en meget stor forskel på at sige, at der i en bestyrelse er repræsentanter udefra, og så at der er et eksternt flertal, der sidder i den bestyrelse. Det er to vidt forskellige ting i min optik. Og fra Enhedslistens synspunkt har det været et brud med det, som vi synes er det gode ved uddannelsesdemokratiet og har været det igennem mange år, ved at man har etableret eksternt flertal. Vi er meget bekymrede over den udvikling.